ფრიდრიხ ჰაიეკი

ფრიდრიხ ავგუსტ ფონ ჰაიეკი (დ. 8 მესი. 1899, ვენა — ღ. 23 მელახი. 1992, ფრაიბურგი, ბადენ-ვიურტემბერგიშ აკანს) — ავსტრიალი ეკონომისტი. გათუ ვენაშ უნივერსიტეტი (1921). რდჷ ავსტრიაშ ეკონომიური რკვიეფიშ ინსტიტუტიშ დირექტორი (1927-1931), ლონდონიშ (1931-1950), ჩიქაგოშ (1950-1962), ფრაიბურგიშ (1962-1969) უნივერსიტეტეფიშ პროფესორი, 1970-შე ზალცბურგიშ (ავსტრია) უნივერსიტეტიშ პროფესორ-კონსულტანტი. ჰაიეკი ოცადჷ ავსტრიული ბურჟუაზიული პოლიტიკური ეკონომიკური სუბიექტურ-ფსიქოლოგიური მეთოდი მეურინუას მათემატიკურ თეორიას დო იდეალისტურ ფილოსოფიას. კაპიტალს უჯინე მუჭოთ არძა ჯარალობურ-ეკონომიური ფორმაციაშო დჷმახასიათაფალ ირალ კატეგორიას. ჭარბწარმებაშ ეკონომიური კრიზისეფიშ ბაძაძო მიორჩქჷდჷ ინვესტიციეფიშ მეტიშმეტო რდუალა დო ბანკეფშე ჩილათირი ფარულ-ოკრედიტე პოლიტიკაშ მიკოჸონაფა, კრიზისეფიშ ეშაჸოთამაშ მეშქაშალათ - მოხანდე მასეფიშ მოხვარებაშ დონეშ დო ხეშქირაშ მორკება. ეკონომიკაშა სახენწჷფოშ მიშახოლაფაშ მოვარიე რე, გილმალუანს კომუნისტური შენებაშ თეორიას დო პრაქტიკას. ნობელიშ პრემიაშ ლაურეატი (გ. მიურდალწკჷმა ართო 1974).

 ლიტერატურა 

 თენგიზ ვერულავა – ფრიდრიხ ჰაიეკიშ ”შარა პატჷნჭკრალაშე” 
 თენგიზ ვერულავა – “ფრიდრიხ ჰაიეკი”

კატეგორია:ავსტრიალი ეკონომისტეფი
კატეგორია:ნობელიშ პრემიაშ ლაურეატეფი ეკონომიკაშ დარგის
კატეგორია:დუნაბადი 1899
კატეგორია:ნაღურა 1992